Қараарна мұнай кен орны — Қазақстан Энциклопедиясы
"Қараарна мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Қараарна мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Қараарна мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 190
TEXT: Қазақстан Энциклопедиясы кен орны Қара Арна мұнай кен орны - Атырау облысы Атырау қаласынан оңтүстік-шығысқа қарай 180 км жерде, Жылыой ауданында орналасқан. Кен орны 1960 жылы ашылған. Тектоникалық тұрғыдан кен орны қосқанатты тұзкүмбезді құрылымнан орын алған. Тұзүсті шөгінділері жиынтығының стратиграфиялық қимасында мұнайлылық төменгі бордың апт, альб, жоғарғы бордың сеноман жікқабаттарының шөгінділерімен байланысты. Өнімді горизонттар бетінің жатыс тереңдігі 467-1046 м арасында. Жатындардың биіктігі 15-30 м. Су-мұнай жапсары -503-1099 мге дейінгі белгілерде орныққан. Жатындар қойнауқаттық күмбездік. Өнімді қатқабатының қимасы терригендік таужыныстардан құралған, жинауыштары кеуекті. Ашық кеуектілік 27, 2-30, 2%, өтімділігі 0, 215-1, 605 мкм 2, мұнай мен газға қаныққан қалыңдық 3, 5-8, 5 м, оның коэффициенттері 0, 72-0, 95-ке дейін ауытқиды. Батыс қанаттың төменгі бор жатындарының 3 мм-лік штуцердегі бастапқы шығымдары 21, 2-38, 3 м 3/тәу болды. Сеноман горизонтының шығымдары темен, 3, 1-3, 7 м 3/тәу. Газдық фактор 7, 4-9, 8 м 3/м 3. Бастапқы қойнауқаттық қысым 5, 0-11, 5 МПа, температура 2, 5-40°С. Мұнайдың тығыздығы 0, 964 г/см 3. Мұнайы күкіртті 2, 28 – 2, 8%, парафині аз 0, 18 – 0, 61%. Кен орны 1974 жылдан игерілуде. Қазақ энциклопедиясы Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
